1. ΑΝΑΓΚ. ΝΟΜΟΣ υπ' αριθ. 550 της 16/25 Σεπτ. 1968 (ΦΕΚ Α' 214) Περί παροχής δανείων και δωρεάν διαθέσεως συγγραμμάτων εις τους φοιτητάς των Ανωτάτων Εκπαιδευτικών Ιδρυμάτων. Άρθρ.1.-Από του ακαδημαϊκού έτους 1968-1969 χορηγούνται παρά του Κράτους εις τους φοιτητάς των Ανωτάτων Εκπαιδευτικών Ιδρυμάτων της χώρας, χρηματικά δάνεια προς διευκόλυνσιν αυτών εις τας σπουδάς των, αναγραφομένης κατ' έτος αναλόγου πιστώσεως εις τον προϋπολογισμόν του Υπουργείου Εθνικής Παιδείας και Θρησκευμάτων. Το ποσόν των δανείων τούτων, αι προϋποθέσεις χορηγήσεως, ο χρόνος και οι όροι αποσβέσεώς των, οι δικαιούμενοι τούτων, ως και πάσα εν γένει λεπτομέρεια εφαρμογής της διατάξεως ταύτης, καθορίζεται δια Β.Δ/τος, εκδιδομένου προτάσει των Υπουργών Οικονομικών και Εθνικής Παιδείας και Θρησκευμάτων. «Οι φοιτηταί δια την ανάληψιν και εκπλήρωσιν των εκ των, περί ων ανωτέρω, δανείων, υποχρεώσεών των, θεωρούνται ενήλικοι». Το εντός « » εδάφιον προσετέθη δια του άρθρ. 1 Ν.Δ. 196/1969 (κατωτ. αριθ. 3). «Τα εν λόγω, επί οιαδήποτε ασφαλεία, χορηγούμενα υπό του Κράτους, χρηματικά δάνεια, ως και αι εξοφλήσεις αυτών, απαλλάσσονται των τελών χαρτοσήμου ως και των υπέρ οιουδήποτε τρίτου εισφορών, δικαιωμάτων ή άλλων επιβαρύνσεων». Το εντός « » εδάφιον προσετέθη δια του άρθρ. 1 Ν.Δ. 253 της 5/7 Αυγ. 1969 (ΦΕΚ Α' 151). Άρθρ.2.-(Αντικαθίσταται το άρθρ. 1 Α.Ν. 96/ 1967, ανωτ. σελ. 61). Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 